ক'ভিডৰ বিৰুদ্ধে যুঁজিবলৈ আৰু এখোজ আগবাঢ়িল ভাৰত;জানক সৱিশেষ -\nHomeব্ৰেকিং নিউজক'ভিডৰ বিৰুদ্ধে যুঁজিবলৈ আৰু এখোজ আগবাঢ়িল ভাৰত;জানক সৱিশেষ\nক'ভিডৰ বিৰুদ্ধে যুঁজিবলৈ আৰু এখোজ আগবাঢ়িল ভাৰত;জানক সৱিশেষ\nডিজিটেল ডেস্কঃ সমগ্ৰ বিশ্ববাসীয়ে ক'ভিড ১৯ মহামাৰীৰ বিৰুদ্ধে আজিও যুঁজি আছে। অৱশ্যে পূৰ্বৰ তুলনাত ক'ভিডৰ সংক্ৰমণ হ্ৰাস পাইছে যদিও ক'ভিডৰ বিৰুদ্ধে যুঁজখন এতিয়াও শেষ হোৱা নাই। ভেকচিনৰ উদ্ভাৱনৰ পাছত বিশ্ববাসীয়েও এই ভাইৰাছৰ সৈতে মোকাবিলা কৰিবলৈ আৰু অধিক শক্তি পালে। ইতিমধ্যে ভাৰতৰ প্ৰায় দুই তৃতীয়াংশ লোকে ভেকচিনৰ প্ৰথম পালি ল'বলৈ সক্ষম হৈছে।\nদেশৰ চিকিৎসক বিশেষজ্ঞসকলেও সদায়েই ক'ৰোনা মহামাৰীৰ সৈতে মোকাবিলা কৰিবলৈ নিত্য নতুন কৌশল উদ্ভাৱন কৰিছে। শেহতীয়াকৈ ভাৰতৰ চিকিৎসা শাস্ত্ৰই দেশবসীলৈ আন এক সুখবৰ কঢ়িয়াই আনিছে। ভাৰতৰ বৈজ্ঞানিক আৰু ঔদ্যোগিক গৱেষণা পৰিষদ (চি.এছ.আই.আৰ.) ক'ভিড ১৯ চিকিৎসাৰ বাবে 'ম'লনুপিৰাভিৰ' নামৰ এবিধ বিশেষ ঔষধ প্ৰস্তুত কৰি উলিয়াইছে।এই ঔষধবিধ বিশেষকৈ প্ৰাপ্তবয়স্কসকলৰ মাজৰ যিসকল লোকে ক'ভিড ১৯ ৰ দ্বাৰা গুৰুতৰভাৱে আক্ৰান্ত হৈ স্বাস্থ্যজনিত সমস্যাত ভুগে তেওঁলোকে ব্যৱহাৰ কৰিব পাৰিব।\nএই বিশেষ ঔষধবিধ ব্যৱহাৰে মানুহক নিশ্চিত মৃত্যুমুখৰ পৰা ৮৯% হ্ৰাস কৰাৰ সম্ভাৱনা আছে বুলি স্বাস্থ্য বিশেষজ্ঞসকলে দাবী কৰিছে। চি.এছ.আই.আৰ. মুৰব্বী ড০ ৰাম বিশ্বকৰ্মাই দেশৰ সংবাদ মাধ্যমৰ আগত জনাই যে, 'ক'ভিডৰ বিৰুদ্ধে যুঁজ দিবলৈ এই ঔষধবিধ যথেষ্ট ফলদায়ক হ'ব আৰু এই ঔষধক লৈ আমি যথেষ্ট আশাবাদী। অতি শীঘ্ৰে এই ঔষধবিধে আন্তৰাষ্ট্ৰীয় স্বীকৃতি লাভ কৰাৰ পূৰ্ণ সম্ভাৱনা আছে আৰু তাৰ পাছতে দেশৰ সাধাৰণ নাগৰিকৰ বাবে ঔষধবিধ উপলদ্ধ হ'ব।\nঔষধবিধক লৈ এতিয়াও পৰীক্ষাগাৰত বিভিন্ন পৰীক্ষা-নিৰীক্ষা চলি আছে আৰু আগন্তুক এমাহৰ ভিতৰত ঔষধবিধে স্বীকৃতি পাব। সংস্থাটোৱে ইতিমধ্যে ঔষধবিধ প্ৰস্তুত কৰিবলৈ ৫ টা ঔষধ কোম্পানীৰ সৈতে চুক্তিবদ্ধ হৈছে। তদুপৰি ঔষধবিধ প্ৰস্তুতকাৰী আন কেইবাটাও কোম্পানীক সংস্থাটোৱে ভৱিষ্যতে অনুজ্ঞাপত্ৰ দিয়াৰ সম্ভাৱনা আছে। ঔষধবিধ ভাৰতীয় বজাৰতো কম মূল্যতে উপলদ্ধ হ'ব বুলি সংস্থাটোৱে জানিবলৈ দিছে।\nPrevious articleশত্ৰু নাশ হ'বলৈ বগলামুখী মন্দিৰত তান্ত্ৰিক পূজা কৰিলে ৰাজ-শিল্পাই\nNext articleভুৱা সাংবাদিক পৰিল জালত! আৰক্ষীয়ে কি কয়?
